CELEX: 32008D0286
Language: sk
Date: 2008-03-17 00:00:00
Title: 2008/286/ES: Rozhodnutie Komisie zo 17. marca 2008 , ktorým sa mení a dopĺňa rozhodnutie 2007/176/ES, pokiaľ ide o zoznam noriem a/alebo špecifikácií pre elektronické komunikačné siete, služby a súvisiace zariadenia a služby [oznámené pod číslom K(2008) 1001] (Text s významom pre EHP)

4.4.2008   
            
            
               SK
            
            
               Úradný vestník Európskej únie
            
            
               L 93/24
            
         
      ROZHODNUTIE KOMISIE
   
   zo 17. marca 2008,
   ktorým sa mení a dopĺňa rozhodnutie 2007/176/ES, pokiaľ ide o zoznam noriem a/alebo špecifikácií pre elektronické komunikačné siete, služby a súvisiace zariadenia a služby
   [oznámené pod číslom K(2008) 1001]
   (Text s významom pre EHP)
   (2008/286/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) (1), a najmä na jej článok 17 ods. 1,
   po porade s Výborom pre komunikácie,
   keďže:
   
               (1)
            
            
               Komisia prijala rozhodnutie 2007/176/ES (2), pričom vytvorila zoznam noriem a/alebo špecifikácií pre elektronické komunikačné siete, služby a súvisiace zariadenia a služby. Kapitola VIII uvedeného zoznamu obsahuje normy pre vysielacie služby.
            
         
               (2)
            
            
               Na dosiahnutie úspor z rozsahu v rámci EÚ je nevyhnutné harmonizované poskytovanie pozemného televízneho vysielania na mobilných platformách. V oznámení o posilnení vnútorného trhu so službami mobilnej televízie (3) Komisia určila normu Digitálne vysielanie videosignálu pre ručné zariadenia (Digital Video Broadcasting Handheld, DVB-H) ako najvhodnejšiu normu pre budúci vývoj pozemnej mobilnej televízie v Európe a naznačila svoj zámer pridať túto normu do zoznamu noriem,
            
         PRIJALA TOTO ROZHODNUTIE:
   Článok 1
   V prílohe k rozhodnutiu 2007/176/ES sa do oddielu 8.3 (Digitálne vysielanie) v kapitole VIII zoznamu noriem pridáva toto:
   
      
                  „Digitálne vysielanie videosignálu (pre ručné zariadenia)
                  DVB-H
               
               
                  ETSI EN 302 304
               
               
                  verzia 1.1.1“
               
            
   Článok 2
   Adresáti
   Toto rozhodnutie je určené členským štátom.
   
      V Bruseli 17. marca 2008
      
         
            Za Komisiu
         
         Viviane REDING
         
         
            členka Komisie
         
      
   
   
      (1)  Ú. v. ES L 108, 24.4.2002, s. 33. Nariadenie zmenené a doplnené nariadením (ES) č. 717/2007 (Ú. v. ES L 171, 29.6.2007, s. 32).
   
      (2)  Ú. v. EÚ L 86, 27.3.2007, s. 11.
   
      (3)  KOM(2007) 409 v konečnom znení z 18. júla 2007.